OpenLLM-France/wikimedia huggingface dataset:
# Joseba Rios

Joseba Rios Garaizar (Algorta, Getxo, 1976) arkeologian doktorea eta historiaurrelaria da. Gaur egun, Bizkaiko Arkeologia Museoan lan egiten du. Barrikako Aranbaltza aztarnategia induskatu du 2013 ezkero, eta mundu osoko hamaika lekutan ibili da eta jardun du Neanderthalen bizimodua ikertzen.

## Jarduera akademikoa eta profesionala

Historia Lizentziatura lortu zuen Deustuko Unibertsitatean. Burgoseko Centro Nacional de Investigación sobre la Evolución Humana-n (CENIEH) lan egin du ikertzaile bezala.

## Argitalpenak

Hainbat artikulu zientifiko argitaratu du, izen handiko nazioarte mailako aldizkari akademikoetan barne. Hauek dira bere argitalpen batzuk:
* 2022. Joseba Rios Garaizar, Eneko Iriarte eta beste: "The intrusive nature of the Châtelperronian in the Iberian Peninsula", PLoS ONE 17(3): e0265219. https://doi.org/10.1371/journal.pone.0265219
* 2022. Gómez-Olivencia, Asier; López Oraindia, Diego; Sala, Noemi; eta beste. "The human remains found in 1967 in Axlor: Still not convincingly Neandertals: A reply to González‐Urquijo et al". American Journal of Biological Anthropology. DOI: 10.1002/ajpa.24633
* 2018. Joseba Rios-Garaizar; Oriol López-Bultó; Eneko Iriarte, et alii: "A Middle Palaeolithic wooden digging stick from Aranbaltza III, Spain". 2018ko martxoak 28. Plos One, 13 lib., 3 Zk.,‎ 2018,1-15 or. https://doi.org/10.1371/journal.pone.0195044

## Erreferentziak

* ↑ «Rios, Joseba - Persée» www.persee.fr (Noiz kontsultatua: 2023-07-25).
* ↑ (Ingelesez) «Joseba Rios-Garaizar. Ph.D.Archeologist at Arkeologi Museoa» Research Gate.
* 1 2 «Joseba Rios Garaizar: "Uribe Kostan karta arkeologikoa egitea beharrezkoa da" - Uribe kosta» Hiruka.eus (Noiz kontsultatua: 2023-07-17).
* ↑ Joseba Rios Garaizar | Artizarra. (Noiz kontsultatua: 2023-07-18).

## Kanpo estekak

* Datuak: Q55950254
# Joseba Rezola

Joseba Rezola Arratibel (Ordizia, Gipuzkoa, 1900eko apirilaren 18a - Donibane Lohizune, Lapurdi, 1971ko abenduaren 26a) euskal politikari abertzalea eta abokatua izan zen, Eusko Alderdi Jeltzalean.
Euzko Jaurlaritzaren lehendakariordea izan zen erbestean 1963 eta 1971 artean.

## Bizitza

1914an Euzko Alderdi Jeltzalean sartu zen. Zuzenbidean lizentziatu ondoren bere jaioterrian abokatu gisa lan egingo du, aldi berean Donostiako Euzko Idazkaritzan ere ibiliko da, 1932-1935 urteen bitartean Gipuzko Buru Batzarreko hautatua izango delarik.
1936an Espainiako Gerra Zibila hastearekin bat EAJren Gipuzkoako Defentsa Biltzarreko polizia etxeaz arduratzen da. Urte honetako uztailean Irujo, Lasarte eta Amilibiarekin batera Loiolako donostiar kuartelen errendizioaren negoziaketetan esku hartzen du. Kandido Sasetarekin Euzko Gudarostearen lehen batailoien antolamendu lanetan hasiko da.
1936ko urrian lehen Euzko Jaurlaritza osatzean Defentsa Kontseilaritzako idazkari nagusi izendatzen dute, honela Jose Antonio Agirre Lehendakariarekin gerra amaitu arteko lankidetza hasiko duelarik.
1937an Rezola Santoñan preso hartu zuten; gerra preso gisa hasiera batean heriotza zigorrera kondenatua izan zen baina ondoren zigorra bizitza osorako kartzelarengatik aldatu zioten. Hainbat espetxetatik igaroko da, azkenik 1943an aske utziko dutelarik.
Ordizian bizitzea debekatu ziotenez Madrilera mugituko da, han hiru urtez bertako euskal erresistentziaren buru nagusia izango delarik. Peio Irujo, Jesus Insausti eta Koldo Mitxelenarekin elkarlanean ibiliko da. Baionako Itunaren (1945) ondoren Kontseilu Ordezkaritza eta Erresistentzia Biltzarraren lehendabiziko presidentea bilakatuko da. Bere jarduera klandestinoengatik hainbat alditan atxilotuko dute. 1945ko urte horretan bertan Donostian atxilotuko dute, ihes egitea lortuko du eta Iparraldera joango da.
Berriz ere etxetik kanpo zen, halere bere jarduerei gogo eta indar berriz ekin zien nahiz eta bere osasuna presondegian egondako denboraldiaren ondorioz txarrera joan. 1946 eta 1951 urte bitartean "Euskadi Irratiko" lankide nagusienetakoa bilakatuko zen, irrati klandestinoa eta Iparraldeko erresistentziaren irrati erakundea. Julio Jauregiren kargu-uztearen ondoren EAJko Idazkari Nagusi izendatuko dute, kargu honetan 12 urtez egongo delarik. 1963an Landabururen heriotzaren ondorioz, Joseba Rezola Euzko Jaurlaritzako Lehendakari-orde izendatuko dute. Rezolak "Euskal Kulturaren Alde" eta "Sabindar Batza" kultur elkarteen buru zelarik lan bikaina egin zuen. Gizon aurrerakoi eta europazalea, EAJ eta Eusko Jaurlaritza ordezkatuz Europar Mugimendua eta Demokrazia Kristauaren erakunde eta biltzarretan parte hartu zuen.

## Bibliografia

* Joseba Rezola. Gudari de Gudaris. Sabin Arana Elkargoa.
* San Sebastián, K.: José de Rezola, "Euskadi", 157 (1984).

## Kanpo estekak

* (Gaztelaniaz) Joseba Rezolaren biografia. Euskomedia.
* Datuak: Q12260765
# José Goenaga

José Goenaga Euskal Herriko txirrindularia izan zen.

## Palmaresa

1935
* 3. Santikutz Klasikan
# José Goñi Gaztanbide

    Artikulu hau Nafarroako elizgizon eta historialariari buruzkoa da; Argentinako pilotaria gaitzat duena beste hau da: «José Goñi»
José Goñi Gaztanbide (Aritzaleta, 1914ko urtarrilaren 26a - Iruñea, 2002ko azaroaren 21a) nafar elizgizon, irakasle eta historialaria izan zen. 1990ean Kulturaren Vianako Printzea Saria jaso zuen.

## Biografia

Cangues d'Onísen, Iruñeko apaiztegian eta Erromako Gregoriotar Unibertsitate Pontifician ikasi ondoren, hiri honetan apaiztu zen 1937an. 1943-1968 bitartean, Elizako Historia irakasle izan zen Iruñeko apaiztegian, eta 1969tik aurrera Nafarroako Unibertsitateko katedraduna. Iruñeko katedraleko artxibozaina ere izan zen.

## Lanak

Eliza Katoliko Erromatarraren historia baino ez zuen landu. Bere lanak Dictionnaire d'Histoire et Géographie Ecclésiastique, Diccionario de Historia Eclesiástica de España, Gran Enciclopedia Rialp hiztegietan eta Príncipe de Viana, Hispania Sacra, Anthologica Annua, Studia Monástica, Boletín de Estudios Históricos de San Sebastián, Archivum Historiae Pontificae, Estudios de Edad Media de la Corona de Aragón edo Cuadernos de Etnología y Etnografía de Navarra aldizkarietan argitaratu zituen.
Gainera liburu hauek ere idatzi zituen:
* Los navarros en el Concilio de Trento y la reforma tridentina en la Diócesis de Pamplona (Iruñea, 1947);
* Historia de la bula de Cruzada en España (Gasteiz, 1958);
* Catálogo del Archivo Catedral de Pamplona (Iruñea, 1965);
* Los españoles en el Concilio de Constanza (Madril, 1966);
* Historia de los obispos de Pamplona (10 lib., Iruñea, 1979-1994).

## Erreferentziak

* 1 2 José Goñi Gaztambide, eliza-historialaria, navarra.es
* Datuak: Q9013897
# José Gil Fortoul

José Gil Fortoul (Barquisimeto, Venezuelako Estatu Batuak, 1861eko azaroaren 25a - Caracas, Venezuelako Estatu Batuak, 1943ko ekainaren 15a) idazlea, historialaria, politikaria eta Venezuelako positibismoko kidea izan zen, behin-behineko presidente izendatu zuten 1913an. César Zumeta-rekin, Pedro Manuel Arcaya-rekin, Laureano Vallenilla Lanz-ekin eta Victorino Márquez Bustillos-ekin batera, Juan Vicente Gómez diktadorearen defendatzaileetako bat izan zen. Bere gurasoak hauek izan ziren: José Espíritu Santos Gil (Gil el pelón) eta Adelaida Fortoul Sánchez.

## Lanak

* 1879: Infancia de mi Musa (Barquisimeto, Venezuela)
* 1887: Recuerdos de París (Bartzelona, Espainia)
* 1888: Julián (Leipzig, Alemania)
* 1890: Filosofía Constitucional (Paris, Frantzia)
* 1891: Filosofía Penal (Brusela, Belgika)
* 1891: El Humo de mi Pipa (París, Frantzia)
* 1892: La Esgrima Moderna (Liverpool, Ingalaterra)
* 1892: ¿Idilio? (Liverpool, Ingalaterra)
* 1895: Pasiones (Paris, Frantzia)
* 1896: El Hombre y la Historia (Paris, Frantzia)
* 1909: Historia Constitucional de Venezuela (Berlin, Alemania)
* 1915: Discursos y Palabras (Caracas, Venezuela)
* 1916: De Hoy para Mañana (Caracas, Venezuela)
* 1931: Sinfonía inacabada y otras variaciones (Caracas, Venezuela)
* 1944: Páginas de Ayer (hilondokoa).
* Datuak: Q2585455
* Multimedia: José Gil Fortoul / Q2585455
# José Giral

José Giral Pereira (Santiago de Cuba 1879ko urriaren 22a - Mexiko, 1962ko abenduaren 23a), espainiar kimikari eta politikari errepublikazalea izan zen.

## Bizitza

Manuel Azañarekin batera Acción Republicana alderdia sortu zuen eta Izquierda Republicanaren kidea zen. 1931 eta 1933 urteen artean itsas ministroa izan zen. 1936ean Manuel Azañak gobernuburu izendatu eta gobernua osatzea eskatu zion. Urte berean, tropa frankisten garaipenen ondorioz, bera kargua utzi behar izan zuen. 1945-1947 bitartean, erbesteko erbesteko gobernuaren burua izan zen.

## Erreferentziak

* ↑ José Giral Biografiasyvidas.com
* Datuak: Q518956
* Multimedia: José Giral / Q518956
# José Gregorio Monagas

José Gregorio Monagas (1795eko maiatzaren 4a - 1858ko uztailaren 15a) Venezuelako presidentea 1851-1855eko tartean eta José Tadeo Monagas-en anaia zen.

## Kanpo estekak

* (Gaztelaniaz) http://www.venezuelatuya.com/biografias/jose_monagas.htm
* Datuak: Q2080751
* Multimedia: José Gregorio Monagas / Q2080751
# José Goia

José Goia Muniain (Azantza, 1756ko uztailaren 9a - Sevilla, 1807ko martxoaren 20a) nafar apaiz katoliko eta itzultzailea izan zen. Marcelino Menéndez Pelayoren esanetan, hainbat plagio argitaratu zituen.

## Erreferentziak

* ↑ (Gaztelaniaz) GOYA Y MUNIÁIN, José
* Datuak: Q12176879
* Multimedia: José Goya y Muniain / Q12176879
# José Goñi Aizpurua

José Goñi Aizpurua (Donostia, 1908ko abuztuaren 8a - † Madril, 1964ko martxoaren 16a) gipuzkoar kazetari tradizionalista izan zen.
Jaioterrian hasi zen lanean, La Constancia eta El Diario Vasco egunkarietan. 1934 eta 1937 artean Gasteizko El Pensamiento Alavés egunkariaren zuzendaria izan zen. Gero Santiago de Compostelan eta Madrilen lan egin zuen.

## Erreferentziak

* ↑ «Fallecimiento y entierro de don José Goñi Aizpurua» Hoja oficial del lunes: 2. 1964-5-18.
* Datuak: Q20872406
# José Glaria

José Glaria Jordán edo Glaria I (Alesbes, Nafarroa, 1929ko uztailaren 21a - 2006ko uztailaren 7a) Euskal Herriko futbolaria izan zen. Glariaren familian lau anaia futbolari profesionalak izan ziren; hortik dator "Glaria I" deitzeko beharra. Alesbes jaioterrian urtero bere eta bere anaia Jesusen ("Glaría IV") omenezko harrobiko futbol txapelketa antolatzen da. Semeak Jesus eta José Francisco futbolean aritu ziren ere.

## Ibilbidea

| Kluba | Urtea |
| Osasuna | 1947-1948 |
| Club Deportivo Tudelano | 1948-1950 |
| Real Zaragoza | 1950-1951 |
| CD Logroñés | 1951-1953 |
| Sporting | 1953-1955 |
| Osasuna | 1955-1958 |
| Atlético Almería | 1958-1960 |

## Kanpo estekak

* Datuak: Q29933191
# José Gonçalves de Minas

José Gonçalves de Minas Brasilgo udalerri bat da, Minas Gerais estatuan kokatua. 3.969 biztanle ditu 381,332 km²ko eremuan.

## Ikus, gainera

* Minas Gerais

## Kanpo estekak

* Datuak: Q762593
* Multimedia: José Gonçalves de Minas / Q762593
# John Graunt

John Graunt (Londres, 1620ko apirilaren 24a - Londres, 1674ko apirilaren 18a), demografiaren eta estatistikaren sortzaileetako bat izan zen.
Lanbidez saltzailea bazen ere, demografia modernorako jardunbide estatistikoak garatu zituen: lehenengo bizitza taula egin izana zor zaio, adin bakoitzeko bizi probabilitateekin batera. Epidemiologiaren aitzindarietako bat ere bada, bere ikerlanak osasun publikoaren estatistikak hartuta burutu baitzituen.
Ikerketa hauek Natural and Political Observations Made upon the Bills of Mortality 1662ko liburuan eman zituen, orduko agintariek izurrite bati aurre egin nahian zebiltzala. Bere lanak ez omen ziren erabili izurriteei aurre egiteko edota izurriteen eragina neurtzeko, baina Londresko biztanleriaren lehenengo zenbatespen bat egin zuen bere lanetan.
Bere lanak direla, Royal Society delakoaren kide izendatu zuten.
* Datuak: Q454938
* Multimedia: John Graunt / Q454938
# John Guidetti

John Alberto Guidetti (Stockholm, Suedia, 1992ko apirilaren 15a) Deportivo Alaves-en aurrelari gisa jokatzen duen futbol jokalaria da. Transfermarkt.es orrialdearen arabera, 4 milioiko balioa du, eta 2022 urtera arteko kontratua.

## Ibilbidea

Brommapojkarna Suediar taldearen harrobian hazi zen, eta 2008an Manchester Cityk fitxatu zuen. Bertan ez zuen partidu bat bera ere jokatu, denbora guztian beste taldeetan utzita egon zen. Talde horiek Brommapojkarna bera(8 partidu, 3 gol), Burnley (4 partidu, gol bat), Feyenoord (23 partidu 20 gol), Stoke City (6 partidu) eta Celtic (24 partidu, 8 gol). Gero Celtara joan zen libre eta 2 denboralditan 66 partidutan 11 gol sartu zituen. Gero, Alavesera utzi zuten eta 2018an Alavesek 4 milioi euro ordaindu zituen jokalaria fitxatzeko.

## Ibilbidea

| Kluba | Urtea(k) |
| IF Brommapojkarna | 2008 |
| Manchester City | 2008 – 2015 |
| IF Brommapojkarna (utzita) | 2010 |
| Burnley (utzita) | 2010 – 2011 |
| Feyenoord (utzita) | 2011 – 2012 |
| Stoke City F.C. (utzita) | 2014 |
| Celtic Football Club (utzita) | 2014 – 2015 |
| Celta de Vigo | 2015 – 2018 |
| Deportivo Alavés | 2018 - |
* Datuak: Q372276
* Multimedia: John Guidetti / Q372276
# John Goodricke

John Goodricke (1764ko irailaren 17 a - 1786ko apirilaren 20a) astronomo zaletu ospetsu bat izan zen, gorreria sakona zuena. Diplomatiko ingeles baten eta honen emazte herbeheretarraren semea, Groningenen jaio zen, Herbehereetan 1764an. Bost urte zituenean eskarlatinak jota gor geratu zen, baina bere gurasoek Edinburgoko eskola berezi batera bidali zuten, non ezpainak irakurtzen ikasi eta hitzegiteko ahalmena garatu zuen. Yorketik gertuko beste eskola berezi batera zihoan bitartean, astronomo zaletu zoli bihurtu zen. 1782an, hamazortzi urte baino ez zituenean, izar baten sekretuari buruzko suposaketa inspiratu bat egin zuen.
Perseus konstelazioko bigarren izarrik dizdiratsuena Algol deitzen da "Ogroaren burua" esan nahi duen izen arabiar bat. Guztiek nabaritu zuten zeozer arraroa izar honetan, astronomoek izar aldagarri deitzen dutena zen. Hiru egunetik behin, bere argia bat-batean murrizten da hiru laurden eta hamar orduz ilun mantentzen da bere jatorrizko dizdira berreskuratu aurretik. Greziarrek ez zuten asmatu honi buruz zer esan, beharbada salbuespen bat zen unibertso perfektu eta aldaezintzat suposatzen zenean. Astronomoek izar hori gutxienez 1670etik ezagutzen zuten, baina misterio bat izaten jarraitzen zuen.
Goodrickek izarra aztertu zuen eta dizdiran zituen aldaketak erabat erregularrak zirela ikusi zuen, hirurogeitazortzi ordu eta berrogeitabederatzi minutuko periodo batekin. Hauek azaltzeko, espekulazio ausart bat adierazi zuen: Algolek bere inguruan orbitatzen zuen lagun bat zuela eta bere dizdira lagun hau Algolen eta Lurraren artean igarotzen zenean jeisten zela iradoki zuen, bere argi gehiena eklipsatuz. 1783ko udaberrian, hamazortzi urte baino ez zituenean, Goodrickek idatziz aurkeztu zizkion bere espekulazioak Royal Societyari. 1786ko apirilak 16an, hogeitabat urterekin, Elkarteko kide bezala onartua eta Copley domina gutiziatuarekin saritua izan zen. Lau egun beranduago, pneumonia baten ondorioz hil zen.
1890ean, Goodricke hil eta ehun eta lau urte beranduago, Hermann Vogel astronomo alemaniarrak bere espektroskopioa Algolera zuzendu zuen eta, bere espektrotik abiatuta, Goodrickek emandako azalpena zuzena zela adierazi zuen. Algol izar bitar itzaltzaile bat zen: izar dizdiratsu bat aldiro-aldiro bere inguruan orbitatzen ari zen lagun ilunago batek itzaldua. Izar lagun hori "Goodrickeren Izarra" deitu zen.
2005eko urria eta 2006ko martxoa bitartean, York Unibertsitateko Sean Ellinghamek eta James Valnerrek, Goodrickek erabilitako behatokiaren kokapena aurkitzeko proiektu bat abiatu zuten, Goodrickek grabatu zituen datuak erabiliz. Sidney Melmorek eginiko azterketa batek Goodrickek Txanponaren Etxetik lan egin zuela erakutsi du, Yorkeko katedraletik gertu. Goodrickeren behaketak irudikatuz, bi ikasleek Goodrickek bere behaketak aipaturiko eraikineko bigarren solairuko ekialdereneko leihotik egin zituela ebatzi zuten.
* Datuak: Q375172
* Multimedia: John Goodricke / Q375172
# John Gorton

Sir John Grey Gorton (zalantzagarria Wellington, Zeelanda Berria edo Prahran, Melbourne, 1911ko irailaren 9a - Sydney, 2002ko maiatzaren 19a) hemeretzigarren Australiako lehen ministroa izan zen.
Oxforden ikasi ondoren Australiako Aireko Errege Armadan izena eman zuen, eta Bigarren Mundu Gerran Malaysiako eta Ginea Berriko Guduetan borrokatu zuen bere hegazkina lurrera bota arte. Senataria eta hainbat ministerioren titularra ere izan zen. Harold Holten desagertzearen ondoren Alderdi Liberalaren buru aukeratu zuten. 1968ko urtarrilaren 10ean lehen ministro bihurtu zen, eta 1969an berriz hautatu zuten. 1971n kargua utzi zuen bere Alderdi Liberalaren buruzagitzari erronka bota ondoren. Bi karguetako bere ondorengoa William McMahon izan zen.
* Datuak: Q356411
* Multimedia: John Gorton / Q356411
# John Gower

John Gower ingeles olerkaria izan zen (Kent, 1325 inguruan - Southwark, 1408ko urria). Chauceren adiskidea zen. Vox clamantis olerki didaktikoa idatzi zuen latinez; 1383an Confessio amantis, bertsotan idatzitako ipuin-bilduma moralista ingeles bizian idatzi zuen. Speculum meditantis edo Mirour de l´Omme eskuliburu alegorikoa frantsesez idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# John Gould

John Gould (Lyme Regis, 1804ko irailaren 14a – Londres, 1881eko otsailaren 3a) ingeles ornitologo eta marrazkilaria izan zen.

## Lanak

* A Century of Birds, hitherto unfigured, from the Himalaya Mountains; 1831–1832
* The Birds of Europe. 1832–1837
* A Monograph of the Ramphastidae, or Family of Toucans. 1834
* A Monograph of the Trogonidae, or Family of Trogons. 1835–1838
* A Synopsis of the Birds of Australia and the adjacent Islands1837–1838
* Icones Avium, or Figures and Descriptions of new and interesting Species of Birds from various parts of the Globe 1837–1838
* The Birds of Australia. 1840–1848
* The Zoology of the Voyage of H.M.S. Beagle. Birds 1841
* A Monograph of the Macropodidae, or Family of Kangaroos 1841–1842
* The Zoology of the Voyage of H.M.S. Sulphur: Under the Command of Captain Sir Edward Belcher During the Years 1836-42. Birds. 1843–1844
* Monograph of the Odontophorinae, or Partridges of America. 1844–1850
* The Mammals of Australia. 1845–1863
* An introduction to the Birds of Australia. 1848
* The Birds of Asia. 1850–1883
* An introduction to the Trochilidae, or family of humming-birds. 1861
* Handbook to the Birds of Australia. 1865
* A Monograph of the Trochilida, or Family of Hummingbirds Supplement. 1880–1887
* The Birds of New Guinea and the Adjacent Papuan Islands. 1875–1888
* Datuak: Q313787
* Multimedia: John Gould / Q313787
* Espezieak: John Gould
# John Griggs Thompson

John Griggs Thompson (Ottawa, Kansas, 1932ko urriaren 13a) Ameriketako Estatu Batuetako matematikaria da.

## Bizitza

Yale Unibertsitatean ikasi zuen, eta doktoregoa Chicagoko Unibertsitatean aurkeztu zuen 1959. urtean. Tesia, taldeen teoriari buruzkoa, MacLaneren zuzendaritzapean egin zuen, eta bertan Frobeniusen aierutako bat frogatu zuen. 1961-62 urteetan Harvard Unibertsitatean aritu zen laguntzaile, eta 1962an irakasle hautatu zuten Chicagoko Unibertsitatean. 1968an beka bat lortu zuen Cambridgeko Unibertsitaterako; 1970ean Matematika Hutseko Rouse Ball Irakasle hautatu zuten. 1963an, Walter Feit matematikariarekin batera, talde finitu sinple ez-abeldarrei buruzko emaitza garrantzitsu bat argitaratu zuen Pacific Journal Mathematics aldizkarian. Ekarpen horri esker, Feitek eta Thompsonek Frank Nelson Cole saria jaso zuten 1965ean.
Nizako Matematikarien Nazioarteko Kongresuan (1970) Fields domina jaso zuen. Urte hartatik aurrera, beste arlo batzuk lantzen hasi zen Thompson: kodeen teoria, Galoisen taldeak, etab. Ekarpen horiei guztiei esker Thompsonek sari asko jaso ditu: Senior Berwick saria Londresko Elkarte Matematikoaren eskutik (1982), Errege Elkartearen Sylvester domina (1985), Wolf saria (1992), eta Poincaré saria (1992), besteak beste.
Estatu Batuetako Zientzietako Akademia Nazionaleko kide eta Londresko Errege Elkarteko kide ere bada. Ohorezko tituluak ere jaso ditu, Yale, Chicago eta Oxfordeko unibertsitateetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313168
* Multimedia: John G. Thompson / Q313168
# John Guillermin

John Guillermin (Londres, Ingalaterra, 1925eko azaroaren 11 – Topanga, Kalifornia, 2015eko irailaren 27a) britainiar zinemagilea izan zen.

## Biografia

Bigarren Mundu Gerran egin zituen zinemagintzan lehen urratsak, Frantzian dokumentalak filmatuz britainiar indar armatuentzat. Hollywoodera jo zuen gero, eta lehenbiziko filma, Lau egun (1951), antzerki-obra baten egokitzapena izan zen. Ostera, haurrentzako filmak (Abentura Hopfieldsen, 1954), komediak (Miss Robin Hood, 1952) eta thrillerrak (Bi lagun parrandan, 1950; Ingalatarrerako Bankuaren lapurreta, 1960) egin zituen, besteak beste. 1959an, Tarzanen abentura handia filmatu zuen —Sean Connery zen protagonistetako bat—, eta, 1962an, "Tarzan Indian". Gerrako filmak ere egin zituen, "Arrano urdinak" (1966), besteak beste. Arrakasta eta ospea film katastrofista batek ekarri zion 1974an: The Towering Inferno. Handik lau urtera, 1878an, Efektu Berezien Oscar saria eskuratu zuen King Kong filmarekin. Urte berean egin zuen "Heriotza Nilo Ibaian", Agatha Christieren eleberri ezagun batean oinarritua: Jantzi Onenen Oscarra eman zioten. Beste film aipagarri batzuk: Hegazkin-bahiketa (1972), Shaft Afrikan (1973) eta King Kong II (1987).

## Euskal Herrian

1956an Mundaka udalerrian Thunderstorm (Trumoi Ekaitza) filmatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q137489